Referat af møde i menighedsrådet ved Jesu Hjerte Kirke 9. juni 2020 kl. 18.00.

Tilstede: Sp. Tomislav Cvetko, p. Tomaz Majcen, p. Ariel Baraquiel Bejo, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm), Carsten Günther, Maria Giuditta Rasmussen, Loredana Ruggiero

Fraværende: Ursula Ljungqvist

Formanden ledede mødet efter følgende

**Dagsorden**

1. Indledning og bøn v. biskoppen
2. Kirkens indretning
3. Næste møde
4. Jesu Hjerte fest
5. Evt.

**Ad 1)** Biskoppen sluttede sig til mødet kl. 18:15 og indledte det med en bøn.

**Ad 2)** Formanden havde udsendt materiale vedr. evt. ændringer i kirkens sanktuarie, og de blev gennemgået grundigt. Herunder gjorde han opmærksom på, at noget kunne tyde på at alterøen er i dårlig teknisk stand. Menighedsrådet er principielt interesseret i projektet, men der mangler en hel del oplysninger, før man evt. kan gå i gang. Efter biskoppens anbefaling blev man enige om, at det skal overvejes at forkorte alterøen og sætte alteret noget tilbage. Først kontakter man bispedømmets udvalg for sakrale bygninger og sender en råskitse til dette.

**Ad 3)** Næste møde blev fastlagt til 22.6.20.

**Ad 4)** Jesu Hjerte fest er den 19.6.20. Efter messen serveres der ved en reception i menighedssalen sandwiches, vin og kage.

**Ad 5)** Sognepræsten meddelte, at firmelse finder sted i JHK lørdag 12. september.

Man talte kort om problemer med rengøring.

Pga. covid29 indsamles kollekt for tiden i fletkurve, der er stillet frem nederst i kirken. Kollekten er gået tydeligt tilbage. Man eksperimenter med andre metoder.

Det blev meddelt, at Sognebladet har deadline 21.6.20.

Formanden hævede mødet kl. 20:30